Source: http://www.europarl.fi/view/fi/tapahtumat/parlamentin_viikko/Parlamentin_viikko_2011/ep_viikko-2011-may/Parlamentin-viikko-19-11.html
Timestamp: 2013-05-22 12:22:06+00:00
Document Index: 11997274

Matched Legal Cases: ['kko ', 'kko ', 'kko ', 'kko ', 'kko ', 'kko ']

Parlamentin viikko 19/11
[KEY NOT FOUND : global.you-are-here] : PääsivuTapahtumatParlamentin viikkoParlamentin_viikko_2011ToukokuuParlamentin viikko 19/11
Parlamentin viikko 23/11
Parlamentin viikko 21/11
Parlamentin viikko 20/11
- Täysistunnossa Portugalin tukeminen, vastuuvapaus, radiotaajuuspolitiikka ja lobbarirekisteri
- Six-packilla kuria julkiseen talouteen
- Tervetuloa katsomaan LUX-palkittu elokuva Kino Engeliin!
- Tervetuloa viettämään Eurooppa-päivää Kampintorille maanantaina 9.5.! - Koululaisten kuvataidekilpailun voittajat palkitaan Kampintorilla - näyttelyn avajaiset Eduskunnan kirjastossa
- Seminaari Euroopan parlamenttiin vaikuttamisesta 13.5. MEPPIMENOJA
- Mepit Hassi, Takkula ja Repo tavattavissa
- Hakuaika syksyn harjoitteluohjelmiin on käynnissä
- Vilkas talouskeskustelu pressikahveilla - mepit huolestuneita ratkaisujen viipymisestä
- Ennakkotieto: Toimittajaseminaarit maatalousreformista ja ruokalainsäädännöstä kesäkuussa Brysselissä
- 11.5. Naisten perusoikeudet arabimaailman kuohunnassa - menetetty mahdollisuus?
- 12.5.2011 klo 17-18.30 paneeli: Euroopan unioni tienhaarassa?
Kuvassa mepit Heidi Hautala, Carl Haglund, Sirpa Pietikäinen, Riikka Manner ja Liisa Jaakonsaari tiedotustoimiston pressikahveilla tänä aamuna. Euroopan parlamentti - Europaparlamentet FB-sivut
PARLAMENTISSA VIREILLÄ: Täysistunnossa Portugalin tukeminen, vastuuvapaus, radiotaajuuspolitiikka ja lobbarirekisteri
Parlamentti kokoontuu ensi viikolla Strasbourgiin täysistuntoon, jossa se keskustelee neuvoston ja komission kanssa ajankohtaisesta velkakriisistä. Portugalin tukemisen ehtojen odotetaan hallitsevan keskustelua. Parlamentin jäsenet nostanevat esille myös tarpeen lisätä pankkien valvontaa erityisesti kriisien hallinnassa ja ratkaisussa.
EU:n talousarvion vuoden 2009 vastuuvapaus on esillä ensi viikolla. Parlamentti hyväksynee tiistaina suurimman osan EU:n talousarvion vastuuvapauksista varainhoitovuodelle 2009, mutta kolmen elimen vastuuvapauden myöntämistä lykättäneen: ministerineuvoston, Euroopan lääkeviraston ja Euroopan poliisiakatemian. Parlamentin oman vastuuvapauden esittelijä on Ville Itälä.
Tiistaina parlamentti äänestää siitä, kuinka uusille langattomille nettipalveluille jaetaan lisätaajuuksia. Radiotaajuuspoliittisen ohjelman päätavoitteita ovat laajakaistaliittymien saatavuus koko EU:n alueella vuoteen 2013 mennessä sekä nopeat nettiyhteydet vuoteen 2020 mennessä. Lisäksi parlamentti ottaa kantaa suunniteltuihin rajatarkastuksiin tapauksissa, joissa jokin maa on epäonnistunut EU:n ulkorajan valvonnassa tai odottamattomissa ja suurissa siirtolaisaalloissa. Myös lobbarirekisteri on esityslistalla: parlamentin ja komission edunvalvojarekisterit yhdistetään, mikäli parlamentti hyväksyy toimielinten välillä neuvotellun sopimuksen keskiviikkona. ****************
Maanantaina 9.5. klo 17.00 täysistunnon avauksen yhteydessä puhemies Jerzy Buzek ilmoittaa, että Sampo Terho nousee parlamenttiin Timo Soinin tilalle. Virallisesti siirtymä on tapahtunut jo 26.4., kun Timo Soini aloitti kansanedustajana eduskunnassa.
Täysistunnon 9.-12.5. esityslistaluonnos
Six-packilla kuria julkiseen talouteen
Parlamentti äänestänee kesäkuun täysistunnossa niin sanotusta six-packista eli EU-maiden julkisen talouden hallintoa koskevan kuuden lakiehdotuksen paketista. Ehdotuksilla halutaan ehkäistä, korjata ja tarvittaessa rankaista jäsenmaita valtiontalouden ylisuurista alijäämistä. Lisäksi koko alueen makrotalouden heilahtelut halutaan kuriin.
Lue lisää EP:n nettisivujen teemaosiosta, johon aihetta koskevat uutiset päivitetään lähiviikkojen aikana. Teemaosio
SUOMESSA TAPAHTUU: Tervetuloa katsomaan LUX-palkittu elokuva Kino Engeliin!
Tervetuloa elokuviin perjantai-iltana 6. toukokuuta! Euroopan parlamentin Suomen-tiedotustoimisto esittää Kino Engelissä elokuvan Die Fremde (When we leave). Elokuva kertoo Istanbulissa asuvasta nuoresta naisesta, joka pakenee vaikeaa avioliittoaan perheensä luo Saksaan. Perhe ajautuu vaikeaan tilanteeseen, jossa vaakakupeissa ovat rakkaus tytärtä kohtaan sekä turkkilaisyhteisön perinteiset arvot. Kunniamurhia käsittelevä Die Fremde palkittiin viime vuonna Euroopan parlamentin LUX -elokuvapalkinnolla. Ohjaaja Feo Aladagin mukaan elokuva pyrkii löytämään uusia keinoja käsitellä ja ymmärtää sitä erilaisuuden kirjoa, jota tämän päivän Euroopan monikulttuurisessa yhteiskunnassa on. Elokuva näytetään kaikissa EU:n 27 jäsenvaltiossa 9. toukokuuta vietettävän Eurooppa-päivän tienoilla. Elokuvanäytös järjestetään 6.5. klo 17.45 Kino Engelissä (Sofiankatu 4, Helsinki). Paikalla on myös europarlamentaarikko Sirpa Pietikäinen. Elokuvaa ei suositella alle 15-vuotiaille. Tilaisuus on maksuton. Elokuva on tekstitetty suomeksi ja ruotsiksi. Tervetuloa!
Tausta-artikkeli ja ohjaajan haastattelu
Koululaisten kuvataidekilpailun voittajat palkitaan Kampintorilla - näyttelyn avajaiset Eduskunnan kirjastossa
Alakoululaisten kuvataidekilpailun voittajat palkitaan Eurooppa-päivän tapahtumalavalla maanantaina 9.5.2011 klo 9.00 Kampintorilla. Palkinnot jakavat arviointiraadin jäsen, kansanedustaja Sanna Lauslahti ja Euroopan parlamentin jäsen Mitro Repo.
Kilpailun aiheena oli Ollaan yhdessä - pienet ja suuret ovat samanarvoisia! ja sen järjestivät Euroopan parlamentin Suomen tiedotustoimisto ja Suomen Lasten Parlamentti. Kuvataidekilpailun näyttelyn avajaiset pidetään Eduskunnan kirjastossa (Aurorankatu 6) 9.5. klo 10.00, jolloin ohjelmassa on nauhan leikkaus ja mm. Espoon musiikkiopiston Jätkäjengin musiikkiesitys. Avajaisissa on myös mahdollisuus haastatella voittajia.
Näyttely kilpailuun osallistuneista töistä on avoinna eduskunnan kirjastossa 9.5 - 5.6.2011 ja sen jälkeen Kampin kauppakeskuksessa 6.- 20.6.2011 Töitä asetetaan näytteille myös muualla Suomessa syksyn 2011 aikana.
Ystävyyttä maapallon ympäri – koululaisten kuvataidekilpailun voittajat valittu
Tiedote ja lista voittajista
Eduskunnan tiedote näyttelystä
Tervetuloa viettämään Eurooppa-päivää Kampintorille maanantaina 9.5.!
Tänä vuonna päivää juhlitaan Helsingissä Kampintorilla. Tervetuloa mukaan! Tarjolla on kulttuuriohjelmaa kaikenikäisille lastenmusiikista flamencon kautta punkiin. Aamupäivällä lapsille sopivia musiikki- ja tanssiesityksiä, mm. Kengurumeininki Duo. Iltapäivällä ohjelmaa ja musiikkia nuorisolle: Elmeri Rantalainen ja Haloo Helsinki.
Euroopasta keskustelevat entiset pääministerit Paavo Lipponen ja Matti Vanhanen, ministeri Tuija Brax sekä kansanedustajat Silvia Modig, Antti Kaikkonen ja Jani Toivola. Mepit Sirpa Pietikäinen ja Mitro Repo ovat haastateltavina lavalla.
Tapahtuman pääjärjestäjinä ovat Euroopan parlamentin Suomen-tiedotustoimisto ja Euroopan komission Suomen-edustusto, ja näyttelyssä on lisäksi mukana eri tahoja kansalaisjärjestöistä Euroopan maiden suurlähetystöihin. Näyttelyalue rajoittuu Fredrikinkadun, Malminkadun ja Malminrinteen väliseen aukioon, Kampintoriin. Päivän ohjelma
Eurooppa-päivän kaikki tapahtumat
Seminaari Euroopan parlamenttiin vaikuttamisesta 13.5. Miten Euroopan parlamentin päätöksentekoon voi vaikuttaa? Mitä on tehokas vaikuttaminen ja edunvalvonta mepin silmin? Ketä lobata ja milloin? Tervetuloa lobbausta käsittelevään seminaariin perjantaina 13.5.2011 klo 9.30-11.00 (Eurooppatalo, Pohjoisesplanadi 31, 00100 Helsinki)!
Lobbaus mepin näkökulmasta Sirpa Pietikäinen, Euroopan parlamentin jäsen
Aamupalatarjoilun järjestämiseksi toivomme ilmoittautumista viimeistään 10.5.2011 sähköpostitse ephelsinki@europarl.europa.eu
MEPPIMENOJA: Hassi, Takkula ja Repo tavattavissa
MEP Satu Hassi Tampereella Eurooppa-päivänä 9.5.
Eurooppa-päivänä 9.5. Tampereella keskustellaan klo 9.30-11.30 avoimessa aamukahvitilaisuudessa siitä, mihin suuntaan EU:n ulkopolitiikka uudistuu. Tampereen kaupunginkirjasto Metson luentosalissa 1 järjestettävässä tilaisuudessa alustajina ovat MEP Satu Hassi ja ohjelmajohtaja Juha Jokela Ulkopoliittisesta instituutista. Järjestäjat: Pirkanmaan Eurooppatiedotus, Eurooppalainen Tampere ry, SPR ja Kamariorkesteri Tampere Chamber.
MEP Hannu Takkula Turussa Eurooppa-päivänä 9.5.
MEP Hannu Takkula alustaa aiheesta "Mitä hyötyä EU:sta on nuorelle?" ja vastaa nuorten EU-aiheisiin kysymyksiin Data-Cityn Alabama-auditoriossa klo 9.00 - 9.45. Turun ammatti-instituutti, Turun TE-toimisto ja Kansainvälisen liikkuvuuden ja yhteistyön keskus CIMO järjestävät nuorille suunnatun teemapäivän klo 9.00 - 13.00 Turun ammatti-instituutissa, Data-City, C-porras, Lemminkäisenkatu 16.
ma 9.5. EUROOPPAPÄIVÄ Kampin tori, Helsinki
klo 9.05 Lasten kuvataidekilpailun voittajien palkitseminen ja kunniakirjojen jako.
klo 10.10 Mepit lavalla.
klo 12.00-12.30 Paneelikeskustelu Länsimäen kyläpäivät, Länsimäen kirjasto, Vantaa (os. Suunnistajankuja 2).
klo 13.30-13.50 Puhetilaisuus aiheena: " EU, oikeudenmukaisuus ja kansanvalta", Dila, Erkonsali, Lahti (os. Vuorikatu 4).
klo 15.00 Puhetilaisuus aiheena: "Ilo", Sahamäen palvelukeskus, Hyvinkää (Munckinkatu 65).
AVOIMET TOIMET: Hakuaika syksyn harjoitteluohjelmiin on käynnissä
Hakuaika parlamentin palkallisiin harjoitteluohjelmiin (yleinen ja toimittajaharjoittelu sekä vammaisten henkilöiden harjoittelujakso) päättyy 15. toukokuuta. Yleinen ja toimittajaharjoittelu on tarkoitettu kanditason läpäisseille. Hakuaika palkattomaan harjoitteluun päättyy 1. kesäkuuta. Harjoittelut - lisätietoja
Praktikplatser - mera information
TOIMITTAJILLE: Vilkas talouskeskustelu pressikahveilla - mepit huolestuneita ratkaisujen viipymisestä
Tiedotustoimiston pressikahveilla oli paikalla viisi Euroopan parlamentin jäsentä keskustelemassa ajankohtaisesta EU:n taloustilanteesta ja tulevista päätöksistä. Mukana olivat Carl Haglund (rkp, ALDE), Heidi Hautala (vihreät, Virherät/EVA), Liisa Jaakonsaari (sdp, S&D), Riikka Manner (kesk., ALDE) ja Sirpa Pietikäinen (kok, EPP).
Keskustelussa todettiin monien keskeisten EU:n talousratkaisujen olevan vielä edessä. Ajankohtaisen Portugali-kysymyksen lisäksi pitää kesän aikana päättää väliaikaisen rahoitusvakausvälineen lainausvaltuuksista, pysyvän vakausmekanismin säännöistä sekä nk. six-packista, eli talouskuria koskevasta lainsäädäntöpaketista. Neuvottelut uusista rahoituskehyksistä sekä maatalous- ja aluepolitiikan tulevaisuudesta ovat myös käynnistymässä.
Suomen kansallisen keskustelun tilasta oltiin vähintään huolestuneita. Aikaa kuluu menettelytavoista keskustelemiseen, itse päätökset viipyvät. "Sydänkohtauspotilaan elvyttämistä ei aloiteta". Portugali-päätöksen kaatuminen tai viipyminen on vahingollista erityisesti markkinatilanteen vuoksi, Suomen maineen tai neuvotteluasemien heikkeneminen on toissijaista. Tosin sellaisiakin vaikutuksia tulee olemaan, ja riskit ovat suuret.
Varsin yhtä mieltä oltiin siitä, että Portugali-kysymystä ei voi eristää hallitusohjelmasta, vaan samantyyppisiä kysymyksiä tulee vielä muitakin, ja niihin kaikkiin tarvitaan Suomen sitoutumista ja kantaa. Jyrki Kataisen tehtävää pidettiin vähintäänkin haasteellisena.
Ennakkotieto: Toimittajaseminaarit maatalousreformista ja ruokalainsäädännöstä kesäkuussa Brysselissä
Euroopan parlamentin lehdistöosasto järjestää kesäkuun loppupuolella Brysselissä kansainväliset toimittajaseminaarit yhteisen maatalouspolitiikan uudistuksesta ja ajankohtaisesta ruokalainsäädännöstä. Toimittajat voivat hakea parlamentilta matka-apurahaa seminaareihin. Lisätietoja seminaarien ohjelmasta ja hakuajasta on tulossa myöhemmin. Lisätietoja: Minna Ollikainen puh. (09) 6220 4521 gsm 040 720 5025 sähköposti: minna.ollikainen@europarl.europa.eu
EUROOPPASALI: 11.5. Naisten perusoikeudet arabimaailman kuohunnassa - menetetty mahdollisuus?
Naiset ovat olleet näkyvästi mukana Pohjois-Afrikan ja Lähi-idän demokratisoitumiskuohunnassa. Esimerkiksi Tahrir-aukiolla monet naiset kokivat ensimmäistä kertaa elämässään olevansa arvokkaita sukupuolestaan ja yhteiskuntaluokastaan riippumatta. Onko kyseessä kuitenkin vain kupla, vai onko naisilla demokratisoitumisaallon myötä todellinen mahdollisuus vahvistaa perusoikeuksiaan ja vaikuttamismahdollisuuksiaan? Suomen YK-liiton, Euroopan parlamentin tiedotustoimiston ja Suomen UN Womenin järjestämässä seminaarissa kuullaan asiantuntijapuheenvuoroja naisten perusoikeuksien toteutumisesta tai toteutumattomuudesta Pohjois-Afrikan ja Lähi-idän kuohunnassa. Seminaarissa pohditaan myös naisten asemaa uusien demokratioiden rakentamisessa. MEP Heidi Hautala, EP:n ihmisoikeusalivaliokunnan puheenjohtaja, osallistuu skypen kautta keskusteluun Strasbourgista klo 14.15 - 15.00.
Tervetuloa avoimeen seminaariin keskiviikkona 11.5. klo 13.30-16.30 Eurooppasaliin (Pohjoisesplanadi 31)! Ilmoittautumiset maanantaihin 9.5. mennessä sähköpostitse: toimisto@ykliitto.fi. Seminaarin ohjelma
12.5.2011 klo 17-18.30 Euroopan unioni tienhaarassa?
Euroopan talouskriisin vaikutukset integraatiokehitykseen
Paikka: Eurooppasali, Pohjoisesplanadi 31, Helsinki
Syksyllä 2008 alkanut finanssikriisi ja sitä seurannut valtiontalouksien velkakriisi ravistelee yhä Euroopan taloudellista järjestelmää. Velkakriisin valituilla hoitomuodoilla on kuitenkin myös poliittisia vaikutuksia aina EU:n taloudellisen integraation vahvistumisesta EU- ja euroskeptisyyden kasvuun.
Mitä velkakriisin hoitomuodot kertovat Euroopan integraation nykytilasta? Onko EU tienhaarassa, jossa tehdään valinta liittovaltiokehityksen ja hallitustenvälisen integraatiopolitiikan välillä? Onko Euroopan unioni siirtymässä taloudellisesti terveiden isojen jäsenvaltioiden valtakauteen vai ottaako Euroopan komissio reformoidun taloushallinnon ohjat käsiinsä? Miten kriisi muuttaa Euroopan keskuspankin valta-asemaa?
Paneelikeskustelun tarkoituksena on koota yhteen tilanneanalyyseja eri tieteiden aloilta ja tarjota areena yhteiselle Eurooppa-poliittiselle pohdiskelulle. Tilaisuudessa alustavat:
- Juha Jokela, Ohjelmajohtaja, Euroopan unioni -tutkimusohjelma, Ulkopoliittinen instituutti
- Heikki Patomäki, Kansainvälisen politiikan professori, Helsingin yliopisto
- Klaus Tuori, Centre of Excellence in the Foundations of European Law, Helsingin yliopisto.
Puhetta johtaa Suomen Eurooppa-tutkimuksen seuran puheenjohtaja Juhana Aunesluoma.
Tilaisuus on avoin kaikille Eurooppa-tutkimuksesta kiinnostuneille, eikä vaadi ennakkoilmoittautumista. Lämpimästi tervetuloa keskustelemaan Euroopan unionin nykytilasta!